Matra (pohorie)

Matra (maď. Mátra) je sopečné pohorie na severe Maďarska, medzi mestami Gyöngyös a Jáger. Najvyššie vrcholy v pohorí a zároveň v celom Maďarsku sú Kékes/Modravá (1 014 m) a druhý Galyatető/Matranská hoľa (964 m). Väčšia časť pohoria je porastená bukovým lesom a v nižších častiach pokrývajú krajinu vinohrady. Matra môže byť rozdelená do viacerých ľahko rozlíšiteľných častí. V západnej časti sa nachádza vrchol Muzsla (805 m). Strednú časť tvorí planina Mátrabérc a skupina vulkanických vrcholov Galyatető a Kékestető. Menšie svahy a paralelné údolia vybiehajú smerom na juh, pričom najväčšie údolie sa nazýva Nagy-völgy. Vstup do pohoria tvorí Mátrafüred (časť mesta Gyöngyö) a zotavovňa Mátraháza. V severnej časti sa nachádza časť Mátralába, ktorú tvoria malé kopce, väčšinou premenené na ornú pôdu a obrábané. Referencie Iné projekty Commons ponúka multimediálne súbory na tému Matra (pohorie)